નવી દિલ્હીઃ ગોરખપુર અને ફૂલપુરની લોકસભાની પેટાચૂંટણીમાં ભાજપને મળેલી હાર પછી શુક્રવારે મોટી બેઠક મળવાની છે. દીનદયાલ ઉપાધ્યાય માર્ગ સ્થિત નવા કાર્યાલય ખાતે બોલાવવામાં આવેલી સંસદીય દળની બેઠકમાં PM નરેન્દ્ર મોદીએ તમામ મંત્રીઓને હાજર રહેવા માટે કહ્યું છે. PM મોદી પોતે આ બેઠકની અધ્યક્ષતા કરશે અને તે દરમિયાન તેઓ મંત્રીઓને લોકોની વચ્ચે જઈને અને સરકારી યોજનાઓ વિશે માહિતી આપવાનું કહી શકે છે.